Hawelose moor glo vriend oor broodArgieffoto Kapt. Chaka Marope, woordvoerder van die polisie, het gesê volgens inligting het die twee mans al lank saam op straat gewoon. Die twee was glo Donderdagaand saam in die middestad besig om te bedel op een van die straathoeke. Volgens Marope het die twee mans glo stry gekry nadat die oorledene glo nie ‘n brood met sy vriend wou deel nie. Die vriend het glo ŉ mes uitgepluk en die ander man doodgesteek en weggehardloop. Die oorledene is omstreeks 21:30 deur ŉ verbyganger gevind. Paramedici is ontbied en het die man op die toneel dood verklaar. Die oorledene is slegs geïdentifiseer as mnr. X. Shibane (29). Die polisie soek intussen na die verdagte. Enigiemand met inligting kan ao. Khaile Mathibela skakel by 082 779 8868.